Οι απόψεις Ελλήνων και Ελληνίδων γονέων για τη διαγλωσσικότητα: Η περίπτωση της νέας γενιάς μεταναστών στο Όσλο Νορβηγίας
Creators: name: Αλεξιάδου, Αννα Δημητρίου
Publisher: name: Aristotle University of Thessaloniki
Year: 2019
Subjects: Διαγλωσσικότητα
Απόψεις Ελλήνων/ίδων γονέων
Νέα γενιά μεταναστών
Τranslanguaging
Greek parents’ views
New generation migrants

description: Η σύγχρονη μεταμοντέρνα εποχή, υπό το πρίσμα της παγκοσμιοποίησης και των συνεχών μετακινήσεων διαφορετικών πολιτισμικά πληθυσμιακών ομάδων χαρακτηρίζεται από έντονες οικονομικές, πολιτικές και κοινωνικές αλλαγές που συμβάλλουν στην εγκαθίδρυση ενός κλίματος υπερποικιλότητας (superdiversity). Μέσα σε αυτό το γενικότερο πλαίσιο κινητικότητας, οι θεωρίες για τη γλώσσα απομακρύνονται από το ιδεολόγημα του 19ου αι. (ένα έθνος-μία γλώσσα) και οδεύουν σε πιο δυναμικές θεάσεις, όπως για παράδειγμα αυτήν της διαγλωσσικότητας (translanguaging). Ο σκοπός της παρούσας έρευνας είναι να διερευνήσει τις απόψεις για τη διαγλωσσικότητα που έχουν οι Έλληνες και Ελληνίδες γονείς που διαμένουν στο Όσλο της Νορβηγίας τα τελευταία πέντε χρόνια και έχουν δίγλωσσα παιδιά. Η έρευνα διεξήχθη το καλοκαίρι του 2019 και συμμετείχαν 17 γονείς προερχόμενοι από 10 οικογένειες. Μέσω ενός οδηγού ημιδομημένης συνέντευξης, οι γονείς εξέφρασαν την άποψή τους για τη διαγλωσσικότητα, για τη συνδυαστική χρήση των γλωσσών, για την ύπαρξη ενός ενιαίου γλωσσικού ρεπερτορίου, για την αξιοποίηση της διαγλωσσικότητας στην εκπαίδευση και για τον αυτοπροσδιορισμό τους ως μια νέα γενιά μεταναστών. Από την ανάλυση των δεδομένων προέκυψε ότι η πλειοψηφία του δείγματος είχε σε γενικές γραμμές θετική άποψη για τη διαγλωσσικότητα, καθώς και για την αίσθηση του ανήκειν σε μία νέα γενιά μεταναστών. Αντιθέτως, εξέφρασαν αρνητική άποψη για τη συνδυαστική χρήση των γλωσσών, αλλά και για την ύπαρξη ενός ενιαίου γλωσσικού ρεπερτορίου. Τέλος, αναφορικά με τη συμβολή της διαγλωσσικότητας στην εκπαίδευση το δείγμα ήταν σχεδόν διχοτομημένο στη μέση
description: The postmodern era due to globalization and the constant movement of culturally diverse groups is characterized by intense economic, political and social changes that contribute to the establishment of superdiversity. Within this broader context of mobility, the theories about languages have moved forward from the ideologies of the 19th century (one nation-one language) and are opting for more dynamic views, like the theory of translanguaging. The aim of this research is to investigate the views on translanguaging of Greek parents who have bilingual children and have been living in Oslo for the past five years. The survey was conducted during summer of 2019 and the sample was 17 parents belonging to 10 families. Through a semi-structured interview guide, parents expressed their views on translanguaging, the combined use of languages in communication, the existence of a single linguistic repertoire, the use of translanguaging in education and on their self-identification as a new generation of migrants. The analysis of the data revealed that the majority of the sample generally had a positive view of translanguaging, as well as being part of a new generation of migrants. On the contrary, they expressed a negative view of the combined use of languages in communication and the existence of a single linguistic repertoire. Finally, regarding the use and contribution of translanguaging in education the sample was almost divided in half